CELEX: 32020R0030
Language: da
Date: 2020-01-14 00:00:00
Title: Kommissionens gennemførelsesforordning (EU) 2020/30 af 14. januar 2020 om ændring af gennemførelsesforordning (EU) nr. 404/2011 for så vidt angår de nærmere regler for direkte elektronisk udveksling af oplysninger vedtaget i henhold til den fælles fiskeripolitiks regler

15.1.2020   
               
               
                  DA
               
               
                  Den Europæiske Unions Tidende
               
               
                  L 9/3
               
            
         KOMMISSIONENS GENNEMFØRELSESFORORDNING (EU) 2020/30
         af 14. januar 2020
         om ændring af gennemførelsesforordning (EU) nr. 404/2011 for så vidt angår de nærmere regler for direkte elektronisk udveksling af oplysninger vedtaget i henhold til den fælles fiskeripolitiks regler
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en EU-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 71, 76 og 111, og
         ud fra følgende betragtninger:
         
                     (1)
                  
                  
                     Forordning (EF) nr. 1224/2009 (herefter »kontrolforordningen«) indeholder bestemmelser om elektronisk udveksling af oplysninger mellem medlemsstaterne og mellem medlemsstaterne og Kommissionen eller det organ, den har udpeget. Artikel 71, 76 og 83 i nævnte forordning vedrører specifikt udveksling af inspektions- og overvågningsrapporter.
                  
               
                     (2)
                  
                  
                     Kommissionen har udviklet et nyt format for fremsendelse af data om inspektions- og overvågningsrapporter, som bør anvendes for alle fremtidige elektroniske dataudvekslinger som omhandlet i kontrolforordningens artikel 71, 76 og 83.
                  
               
                     (3)
                  
                  
                     Afsnit IX, kapitel Ia, i Kommissionens gennemførelsesforordning (EU) nr. 404/2011 (2) indeholder bestemmelser om elektronisk udveksling af data mellem medlemsstaterne og mellem medlemsstaterne og Kommissionen eller det organ, den har udpeget. Disse regler bør ændres for at tage hensyn til det nye format, som Kommissionen har udviklet, for inspektions- og overvågningsdata, samt til ny teknologi og internationale standarder.
                  
               
                     (4)
                  
                  
                     Da Rådets forordning (EF) nr. 1006/2008 (3) blev ophævet ved Europa-Parlamentets og Rådets forordning (EU) 2017/2403 (4), skal henvisninger til nærværende forordning i afsnit IX, kapitel Ia, i gennemførelsesforordning (EU) nr. 404/2011 slettes.
                  
               
                     (5)
                  
                  
                     Gennemførelsesforordning (EU) nr. 404/2011 bør derfor ændres.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
                  
               VEDTAGET DENNE FORORDNING:
         
            Artikel 1
            Ændringer af gennemførelsesforordning (EU) nr. 404/2011
            I gennemførelsesforordning (EU) nr. 404/2011 foretages følgende ændringer:
            
                        a)
                     
                     
                        Artikel 146a affattes således:
                        
                           »Artikel 146a
                           
                           I dette kapitel fastsættes de nærmere regler for udveksling af data, jf. kontrolforordningens artikel 111 og 116, for udveksling af data om inspektions- og overvågningsrapporter, jf. kontrolforordningens artikel 71, 76 og 83, og for meddelelse af fangstdata, jf. kontrolforordningens artikel 33, stk. 2 og 4.«
                        
                     
                  
                        b)
                     
                     
                        Artikel 146i, stk. 1, affattes således:
                        
                           »1.   Flagmedlemsstaterne anvender den XML-skemadefinition, der er baseret på UN/CEFACT P1000-12 som format, når de overfører de aggregerede fangstdata, jf. kontrolforordningens artikel 33, stk. 2 og 4, til Kommissionen.«
                        
                     
                  
                        c)
                     
                     
                        Artikel 146i, stk. 3, affattes således:
                        
                           »3.   Mængderne i fangstrapporten baseres på de landede mængder. Hvis fangsterne endnu ikke er landet, indgives en skønsmæssig fangstopgørelse med angivelsen »opbevares om bord«. En rettelse med den præcise vægt og det nøjagtige landingssted sendes inden den 15. i måneden efter landingen.«
                        
                     
                  
                        d)
                     
                     
                        Artikel 146j, stk. 1, affattes således:
                        
                           »1.   Kommissionen træffer i samråd med medlemsstaterne afgørelse om ændringer af den XML-standard og de gennemførelsesdokumenter, der skal benyttes ved al elektronisk dataudveksling mellem medlemsstaterne og mellem medlemsstaterne og Kommissionen eller det organ, den har udpeget, herunder ændringer, der følger af artikel 146f, 146g, 146h og 146k.«
                        
                     
                  
                        e)
                     
                     
                        Som artikel 146k indsættes:
                        
                           »Artikel 146k
                           Udveksling af data om inspektion og overvågning
                           
                              1.   Det format, der anvendes til udveksling af data om inspektion og overvågningsrapporter, jf. kontrolforordningens artikel 71, 76 og 83, mellem medlemsstaterne og mellem medlemsstaterne og Kommissionen eller det organ, den har udpeget, er XML-skemadefinitionen for Inspektion og overvågning, der er baseret på UN/CEFACT P1000-8.
                           
                           
                              2.   Fra og med en dato, der fastsættes i samråd med medlemsstaterne i overensstemmelse med artikel 146j, stk. 2), skal medlemsstaternes systemer være i stand til at sende inspektions- og overvågningsmeddelelser og besvare anmodninger om inspektions- og overvågningsdata i overensstemmelse med XML-skemadefinitionen for Inspektion og overvågning, der er baseret på UN/CEFACT P1000-8.«
                           
                        
                     
                  
                        f)
                     
                     
                        I bilag XII indsættes under »P1000 — 7: Fartøjsposition« følgende linje:
                     
                  »P1000 — 8: Inspektion og overvågning«.
         
         
            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. januar 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 343 af 22.12.2009, s. 1.
         
            (2)  Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 1).
         
            (3)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).
         
            (4)  Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).